《秋夜遵水部招同钱山人蔡文学集署中其前庭古桂数株皆合抱芬馥袭人时遵考瓜代将及矣》
明代·胡应麟

握手青袍恋旧绨，华堂风雾酒频携。梅花东阁传新赋，桂树南山忆旧题。

万壑天香灵隐近，中峰月色广寒齐。淹留莫唱王孙曲，赫奕徵书到紫泥。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。